**ΕΡΓΑΣΙΑ - ΕΑΡΙΝΟ ΕΞΞΑΜΗΝΟ 2024**

**ΘΕΜΑ**

*«Επιλέξτε μια περιοχή της Ελλάδας και παρουσιάστε τη λειτουργία μιας ενεργής αγροτουριστικής επιχείρησης».*

Έκταση εργασίας: 4.000 – 5.000 λέξεις.

**ΕΝΟΤΗΤΕΣ**

***ΕΝΟΤΗΤΑ Α***

* Περιγράψτε την περιοχή: πληθυσμός, γεωμορφολογία, ιστορικά ενδιαφέροντα στοιχεία, φυσικός πλούτος, πολιτισμός, γαστρονομία, οινοτουρισμός, ιδιαίτερα τοπικά προϊόντα, τοπικές δράσεις που αναδεικνύουν την περιοχή κ.λπ.
* Αναφέρετε τα ιδιαίτερα χαρακτηριστικά της περιοχής που συντελούν στην ανάπτυξη του αγροτουρισμού και εκείνα που αποτελούν εμπόδιο σύμφωνα με τις αρχές που διέπουν τη βιώσιμη ανάπτυξη (π.χ. φέρουσα ικανότητα).
* Εμπλεκόμενοι φορείς και δράσεις στην τουριστική ανάπτυξη και προβολή της περιοχής. Εξειδικεύστε εάν και εφόσον υπάρχει οργανωμένη προβολή της περιοχής και για άλλες εναλλακτικές μορφές τουρισμού.

***ΕΝΟΤΗΤΑ Β***

* Παρουσιάστε και αναλύστε τη λειτουργία της αγροτουριστικής επιχείρησης:
* Είδος, εκκίνηση επιχειρηματικής δραστηριότητας (χρηματοδότηση κλπ.) παρεχόμενες υπηρεσίες στους επισκέπτες, παρουσία ή απουσία συνδυαστικών δράσεων.
* Παρουσιάστε το προφίλ του ιδιοκτήτη-επιχειρηματία, τις δεξιότητες του, τους προβληματισμούς του και τα μελλοντικά του σχέδια.
* Αναγνωρίστε τα δυνατά και αδύνατα στοιχεία της επιχείρησης σε όλα τα επίπεδα.
* Αναλύστε τις ευκαιρίες και τις απειλές της επιχείρησης για περαιτέρω εξέλιξη.

***ΕΝΟΤΗΤΑ Γ***

* Θεωρείστε ότι είστε ο ιδιοκτήτης της επιχείρησης.

Ποιες δράσεις θα αναλαμβάνατε για τη μακροζωία της επιχείρησης;

* Θεωρείστε ότι είστε επισκέπτης της επιχείρησης.

Παρουσιάστε τις εντυπώσεις σας από τις προσφερόμενες υπηρεσίες ή το προϊόν και επιμείνετε στα σημεία που χρειάζονται βελτίωση.